Ego Hyldus Lingonensis decanus de consensu et voluntate totius capituli Lingonensis notum fieri volumus tam presentibus quam futuris quod querela que vertebatur inter Lingonensem capitulum et domum Cisterciensem de assensu partium interveniente pacificata est in hunc modum. Quidam Petrus de Leri et cetera ut supra. Hoc modo determinatum est apud Fixins per manum meam Hyldi scilicet decani Lingonensis et per manum Poncii cellerarii Cisterciensis. Et ut pactiones hinc inde habite inviolabilem et perpetuam habeant firmitatem presentem cartam sigillo capituli Lingonensis duximus roborandam. Testes magister Petrus, Theutonicus diaconus canonici Lingonenses, frater Constancius monachus, frater Guido cementarius, frater Dominicus pelliparius, Belinus de Gevre, Gochivinus civis Lingonensis. Actum hoc anno ab Incarnatione Domini Mo Co XCo VIIo.